b'\n_START_ARTICLE_\nMichael Hutchence\n_START_PARAGRAPH_\nMichael Kelland John Hutchence, (Sydney, Australija, 22. sije\xc4\x8dnja 1960. - Sydney 22. studenog 1997.), bio je pjeva\xc4\x8d u australskom sastavu INXS. Hutchence je ro\xc4\x91en u Sydneyu, ali je odrastao u Hong Kongu._NEWLINE_INXS privla\xc4\x8di svjetsku pozornost 1982. s albumom Shabooh Shoobah. 1987. objavljuje INXS album Kick. Singl Need You Tonight je bio na prvom mjestu Billboard-liste. Narednih godina zadr\xc5\xbeavaju popularnost; sastav je izme\xc4\x91u ostalog imao i megahit Suicide Blonde._NEWLINE_1997. sastav objavljuje svoj deseti album Elegantly Wasted, a kasnije iste godine Michael Hutchence prona\xc4\x91en je mrtav u Ritz-Carlton Hotelu, sobi 524, u jednom od sydnejskih predgra\xc4\x91a. Okolnosti smrti su ostale nejasne. Slu\xc5\xbebeno je konstatirano samoubojstvo vje\xc5\xa1anjem, no postoje indicije da je Hutchence preminuo usljed auto-erotskog gu\xc5\xa1enja. Hutchenceov pepeo je 22. sije\xc4\x8dnja 1998. prosut u vode sydnejskog zaljeva Rose Bay._NEWLINE_Michael Hutchence je iz veze s Paulom Yates imao k\xc4\x87er, koju je poslije njihove smrti usvojio njen mu\xc5\xbe Bob Geldof.'